РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 35
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 24.11.2021 г.

Днес, 24.11.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Стефан Петров
                                                                                               Боян Новански 
                                                                                               Йордан Стоев  
                                                                                               Огнян Дамянов                                                                                                                     
           
ОТСЪСТВА: Олга Керелска.
                                                                        
От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

1. Писмо рег. № ВСС-15560/23.11.2021 г. от директора на дирекция „Управление и анализ на трафика“ към Столична община.

2. Решение по т. 1 от протокол № 27/22.11.2021 г. на Комисията по правни въпроси към Пленума на Висшия съдебен съвет.

-	Инвестиции и строителство:

1.ОТНОСНО: Писмо от административен ръководител на РС – Нова Загора, с вх. № ВСС-14249/19.11.2021 г. с искане за  осигуряване на финансови средства, свързани с преместване на съда в нова сграда в гр. Нова Загора, ул. „Александър Стамболийски“ № 1.
Приложение: Доклад от инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          1.1. ПРИЕМА доклада на инж. Лина Грънчарова – началник отдел  „Инвестиции и строителство“, дирекция „Управление на собствеността на съдебната власт“.
          1.2.ПРИЕМА за целесъобразно предприемане на действия от страна на административния ръководител на РС – Нова Загора, свързани с преместване на РС - Нова Загора в сградата на ул. „Александър Стамболийски“ № 1, гр. Нова Загора за: 
-	преместване на налична техника, обзавеждане, документация и съдебни дела от сграда на ул. „Минчо Балкански“ № 40 до сграда на ул. „Александър Стамболийски“ № 1, гр. Нова Загора;
-	сключване на договор за абонаментна поддръжка на асансьорна уредба в сградата на ул. „Александър Стамболийски“ № 1; 
-	закупуване на влагоуловител за архив в сградата на ул. „Александър Стамболийски“ № 1;
-	закупуване на аксесоари за санитарни възли  в сградата на ул. „Ал.Стамболийски“ № 1
-	закупуване на 17 бр. табелки за помещения в сградата на ул. „Александър Стамболийски“ № 1
-	закупуване на 2 бр. кошове за отпадъци за помещения в сградата на ул. „Александър Стамболийски“ № 1
на обща стойност в размер на 6 067,00 лв. с ДДС, съгласно представените оферти от административния ръководител. 

Мотиви: Изпълнението на описаните по-горе работи е целесъобразно и необходимо с оглед осигуряване на нормална работа на съда в новата сграда, като средствата за изпълнението им би следвало да се осигурят от неразпределения резерв за непредвидени неотложни разходи по бюджета на съдебната власт. Във връзка с решение по т. 63 от протокол № 41/27.10.2021 г. от заседание на Комисия „Бюджет и финанси“ към Пленума на Висш съдебен съвет разходът е неотложен с оглед настаняване през настоящата година.

1.3. ПРЕДЛАГА на Комисия „Бюджет и финанси“ към Пленума на Висш съдебен съвет да бъде коригиран бюджета на РС – Нова Загора с финансови средства в размер на  6 067,00 лв. с ДДС за преместване на налична техника, обзавеждане, документация и съдебни дела от сграда на ул. „Минчо Балкански“ до сграда на ул. „Александър Стамболийски“ № 1, сключване на договор за абонаментна поддръжка на асансьорна уредба, закупуване на влагоуловител за архив и аксесоари за санитарни възли за сградата на ул. „Александър Стамболийски“ № 1, гр. Нова Загора. Средствата да се осигурят от неразпределения резерв за непредвидени неотложни разходи по бюджета на съдебната власт. 
1.4. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на Районен съд – Нова Загора за сведение.

2.ОТНОСНО: Определяне на изпълнител с ред на възлагане по чл. 20, ал. 4, т. 3 от ЗОП с предмет: „Упражняване на авторски надзор на строеж основен ремонт и реконструкция на Съдебна палата гр. Пещера“.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          2.1. ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
          2.2. ПРИЕМА за изпълнител на услуга с предмет „Упражняване на авторски надзор на строеж „Основен ремонт и реконструкция на Съдебна палата гр. Пещера“ „БоАрх Боюклиев Архитекти“ ЕООД с ценово предложение на стойност 3 000,00 лв. без ДДС или 3 600,00 лв. с ДДС. Обектът е включен в Инвестиционната програма на ВСС по § 51-00 „Основен ремонт на ДМА“.
          2.3. ВЪЗЛАГА на дирекция „Управление на собствеността на съдебната власт“ да изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на действия по компетентност относно сключване на договор с определения изпълнител по т. 2.2.

3.ОТНОСНО: Обществена поръчка с предмет: „Изготвяне на инвестиционен проект за преработка по чл. 154 от ЗУТ на одобрен инвестиционен проект и изпълнение на СМР за обект „Реконструкция и ремонт на аварирала пристройка и основна сграда на Съдебна палата гр. Карлово, ул. „Димитър Събев“ № 4““.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

	3.2.ПРИЕМА за необходимо и целесъобразно обявяване на обществена поръчка с предмет: „Изготвяне на инвестиционен проект за преработка по чл. 154 от ЗУТ на одобрен инвестиционен проект и изпълнение на СМР за обект: „Реконструкция и ремонт на аварирала пристройка и основна сграда на съдебна палата гр. Карлово, ул. „Димитър Събев“ № 4“ при запазване на всички условия и изисквания към участниците в нея, определени при първоначално обявяване поръчката ЦАИС по № F137436/30.07.2021 г., включително прогнозната й стойност в размер на 800 000,00 лв. без ДДС и критерий за възлагане „най-ниска цена“.

Мотиви: Постъпил е отказ от избрания за изпълнител на обществената поръчка за сключване на договор за изпълнение с мотив покачването на цените и невъзможността да изпълни обекта при цената, която е посочил в предложението си.
С оглед в максимална степен защита на икономическия интерес на Възложителя и установяване дали е необходимо увеличаване на прогнозната стойност на поръчката, е целесъобразно обществена поръчка с предмет: „Изготвяне на инвестиционен проект за преработка по чл. 154 от ЗУТ на одобрен инвестиционен проект и изпълнение на СМР за обект: „Реконструкция и ремонт на аварирала пристройка и основна сграда на съдебна палата гр. Карлово, ул. „Димитър Събев“ № 4“ да бъде обявена отново при същите условия, включително при запазване на прогнозната й стойност от 800 000,00 лв. без ДДС.

3.3. ИЗПРАЩА решението на главен секретар на ВСС за сведение и на дирекция „Правна“, отдел „Обществени поръчки“ в АВСС, за предприемане действия по компетентност за повторно обявяване на обществена поръчка с предмет: „Изготвяне на инвестиционен проект за преработка по чл. 154 от ЗУТ на одобрен инвестиционен проект и изпълнение на СМР за обект: „Реконструкция и ремонт на аварирала пристройка и основна сграда на съдебна палата гр. Карлово, ул. „Димитър Събев“ № 4“.

4. ОТНОСНО: Писмо от Главния прокурор на Република България, с вх. № ВСС-11704/22.10.2021 г.,  относно осигуряване на финансови средства по § 51-00 “Основен ремонт на ДМА“ за изготвяне на инвестиционен проект за основен ремонт на сграда, находяща се в гр. Варна, ул. „Кракра“ № 2, предоставена за нуждите на Окръжна прокуратура – Варна.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          4.1. ПРИЕМА доклада на инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.

          4.2. ВЪЗЛАГА на дирекция „Управление на собствеността на съдебната власт“ да подготви писмо до община Варна, в качеството на собственик на имота, относно предприемане на действия с оглед разпоредбите на чл. 161, ал. 1 от ЗУТ, за издаване на предпроектните документи за изготвяне на инвестиционен проект за основен ремонт, реконструкция, преустройство и промяна предназначението на съществуваща сграда в ПИ с идентификатор 10135.1503.498, находящ се в гр. Варна, ул. „Кракра“ № 2“, за нуждите на ОП - Варна.

          4.3.ПРИЕМА за необходимо и целесъобразно Окръжна прокуратура – Варна да възложи услуга от предмет: „Изготвяне на инвестиционен проект за основен ремонт, реконструкция, преустройство и промяна предназначението на съществуваща сграда в ПИ с идентификатор 10135.1503.498, находяща се в гр. Варна, ул. „Кракра“ № 2“ и осигуряване на средства в размер на 65 000 лева с ДДС, по § 51-00 „Основен ремонт на ДМА“.

          Мотиви: Предоставената с договор № ВСС-11704/02.08.2021 г., от община Варна за нуждите на  Окръжна прокуратура - Варна, сграда с идентификатор 10135.1503.498.1 с предназначение заведение за социални грижи, находяща се в гр. Варна, ул. „Кракра“ № 2, на три етажа със застроена площ 407 кв.м., може да бъде ползвана след извършване на преустройство и основен ремонт. С оглед горното, административният ръководител на ОП – Варна е аргументирал необходимостта от изготвяне на инвестиционен проект за основен ремонт и реконструкция, преустройство и промяна на предназначението на сградата. Прогнозната стойност на проекта е определена в размер на 65 000 лева с ДДС, въз основа на три събрани оферти от проектантски дружества. Необходимо е средствата да се осигурят по § 51-00 „Основен ремонт на ДМА“.

          4.4. ПРИЕМА за необходимо и целесъобразно разходването на  средства в размер на 2 500 лева за изготвяне на документация за възлагане на обществена поръчка за изготвяне на инвестиционен проект.  

          Мотиви: Във връзка с възлагане на услуга с предмет: „Изготвяне на инвестиционен проект за основен ремонт, реконструкция, преустройство и промяна предназначението на съществуваща сграда в ПИ с идентификатор 10135.1503.498, находяща се в гр. Варна, ул. „Кракра“ № 2“, с писмо рег. №  ВСС-11704/12.11.2021 г. окръжният прокурор на ОП – Варна е отправил искане за осигуряване на средства в размер на 2 500 лева за изготвяне на документация за възлагане на обществена поръчка на основание решение по т. 6.2 Протокол № 1 от 18.01.2018 г. на Пленума на Висш съдебен съвет. 
	С писмо рег. № ВСС- 10704/18.11.2021 г. от АГП е постъпило предложение, средствата за изработване на техническа спецификация да се осигурят от бюджета на ПРБ предвид, че нямат капиталов характер.

	4.5. ВЪЗЛАГА на дирекция „Управление на собствеността на съдебната власт“, след получаване на документи необходими във връзка с изготвяне на инвестиционен проект за обект: „Основен ремонт, реконструкция, преустройство и промяна предназначението на съществуваща сграда в ПИ с идентификатор 10135.1503.498, находяща се в гр. Варна, ул. „Кракра“ № 2“ по т. 4.2, да докладва преписката отново на комисия „Управление на собствеността“ към Пленума на Висшия съдебен съвет.

	4.6. ИЗПРАЩА решението на главния секретар на АГП и на административния ръководител на Окръжна прокуратура – Варна за сведение.

5.ОТНОСНО: Писмо от и.ф. административния ръководител на Апелативен съд – София, с вх. № ВСС-15481/12.11.2021 г.,  относно Разрешение за строеж                     № 191/17.08.2018 г. на обект „СМР по изграждане на  външни асансьори на Съдебна палата София, бул. „Витоша“ № 2“.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
           КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

            5.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

5.2.ПРЕДЛАГА на Пленума на Висшия съдебен съвет да вземе следното решение:

УПЪЛНОМОЩАВА административния ръководител на Апелативен съд - София да представлява Висшия съдебен съвет, в качеството му на Възложител по ЗУТ, пред съответните държавни и общински органи, както и пред експлоатационни дружества, поддържащи техническата инфраструктура в гр. София, като подава заявления, получава документи и съгласува документация във връзка с изпълнение на строеж: „Външни асансьори на Съдебната палата – 4 /четири/ броя“, както и за презаверяване на издаденото разрешение за строеж, с право да преупълномощава служители от Апелативен съд – София.

5.3. ВНАСЯ предложението като редовна точка в следващото редовно заседание на Пленума на Висшия съдебен съвет.

-	Текущи ремонти:

6.ОТНОСНО: Писмо от административния ръководител на Окръжен съд – Пловдив, с вх. № ВСС - 10404/15.11.2021 г., за извършване на допълнителни текущи ремонти.
Приложение: Доклад от инж. Юрий Георгиев – главен експерт в отдел „Инвестиции и строителство“ и инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          6.1. ПРИЕМА доклада на инж. Минчо Стаев и инж. Юрий Георгиев - главни експерти в отдел „Инвестиции и строителство“, дирекция „Управление на собствеността на съдебната власт“.

          6.2. НЕ ВЪЗРАЗЯВА част от неусвоените финансови средства в размер на 4 007,30 лв. с ДДС, осигурени по бюджета на ОС – Пловдив за изпълнение на текущи ремонти през 2021 г., да бъдат използвани за наложителен ремонт на улуците на покрива над зала № 10 и ремонт на окачен таван в зала № 9 в Съдебна палата - Пловдив, на обща стойност 1 995,12 лв. с ДДС, съгласно представените икономически най - изгодни оферти от административния ръководител на ОС - Пловдив.

          Мотиви: С решение на Пленума на ВСС по протокол № 5 от 25.03.2021 г., са осигурени финансови средства за текущи ремонти на сградата Съдебна палата гр. Пловдив  през 2021 г. в размер на 58 845 лв. с ДДС. След договаряне на отделните видове дейности и отпадането на други е постигната икономия в размер на 4 017,30 лв. с ДДС. 
          С част от свободния финансов ресурс могат да бъдат извършени допълнителни неотложни ремонтни работи в сградата, с оглед  предотвратяване на течове от покрива над зала № 10 и възстановяване експлоатационното състояние на окачен таван в зала № 9 в Съдебната палата гр. Пловдив.

          6.3. УКАЗВА на административния ръководител на ОС – Пловдив при изпълнение на бъдещи ремонтни дейности да спазва бюджетната рамка утвърдена от Пленума на ВСС, както и чл. 11, ал. 2 от Правила за планирането, осигуряването на средства и извършването на текущ ремонт на сградния фонд на съдебната власт.

6.4. ИЗПРАЩА решението на Комисия „Бюджет и финанси“ към Пленума на ВСС и на административния ръководител на ОС – Пловдив за сведение.

Разни.

7.ОТНОСНО: Писмо рег. № ВСС-15560/23.11.2021 г. от директора на дирекция „Управление и анализ на трафика“ към Столична община.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          7.1. ПРИЕМА за сведение постъпилата информация от дирекция „Управление и анализ на трафика“ към Столична община в писмо с рег. № ВСС-15560/23.11.2021 г.
7.2. ИЗПРАЩА писмо рег. № ВСС-15560/23.11.2021 г. на административните ръководители на Върховен касационен съд, Прокуратура на Република България, Апелативен съд – София, Военно-апелативен съд, Софийски градски съд, Окръжен съд – София, Софийски военен съд, за сведение и изпълнение при необходимост от сключване на възмездни договори с „Център за градска мобилност“ ЕАД, за предоставяне на определен брой паркоместа, съобразен с наличните служебни автомобили на всеки един от органите на съдебна власт, на ул. „Позитано“ в участъка от бул. „Витоша“ до ул. „Лавеле“.
7.3. НАПОМНЯ на административните ръководители на органите на съдебната власт, които се помещават в сградата на Съдебната палата – София, бул. „Витоша“ № 2 да извършат проучване и за други възможности за осигуряване на необходимия им брой паркоместа, освен абонамента според НОДТСО, за което своевременно да информират Комисия „Управление на собствеността“ към Пленума на ВСС.

8.ОТНОСНО: Решение по т. 1 от протокол № 27/22.11.2021 г. на Комисията по правни въпроси към Пленума на Висшия съдебен съвет.
Приложение: Доклад от Стоян Димитров – главен експерт в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на Стоян Димитров – главен експерт – юрист в отдел „Управление на собствеността“, дирекция „Управление на собствеността на съдебната власт” и доклада на Димитър Ненов – директор на дирекция „Правна“.

8.2. ВЪЗЛАГА на дирекция „Управление на собствеността на съдебната власт“ към АВСС, да изготви писмо до Главния прокурор на Република България, за становище относно необходимостта от имоти, находящи се в гр. София,                           ул. „Подполковник  Калитин“   № 21 с идентификатор 68134.512.166  и имот с идентификатор 68134.512.150 ведно с построените в тях сгради.

8.3. ПРИЕМА участие в работна среща насрочена за  26.11.2021 г. от 11.00 ч. в сградата на Министерство на правосъдието.  

8.3.1. ОПРЕДЕЛЯ следните представители на Комисия „Управление на собствеността“ към Пленума на ВСС и от администрацията на ВСС за участие в срещата:
- Боян Новански – член на Висшия съдебен съвет и на Комисия „Управление на собствеността“ към Пленума на ВСС;
- Огнян Дамянов – член на Висшия съдебен съвет и на Комисия „Управление на собствеността“ към Пленума на ВСС;
- Стефка Инджова – директор на дирекция „Управление на собствеността на съдебната власт“;
- Димитър Ненов – директор на дирекция „Правна“.

8.4. ИЗПРАЩА решението по т. 8 от настоящия протокол на министъра на правосъдието.

8.5. ИЗПРАЩА решението по т. 8 от настоящия протокол на Главния секретар на Висшия съдебен съвет.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ